Държавен вестник, бр. 90, 2009 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  90
Раздел 7. Начин на плащане на вноските за 
акции
Плащането на вноските за акции се из­
вършва в злато или в щатски долари и във 
валутите на страните членки, както следва:
(i) съгласно раздел 5 (i) на този член два
процента от цената на всяка акция се 
заплащат в злато или в щатски долари, а 
при получаване на искане за плащане оста­
налите осемнадесет процента се изплащат 
във валутата на страната членка;
(ii) когато бъде отправено искане за пла-
щане съгласно раздел 5 (ii) на този член, 
плащането може да бъде извършено по 
избор на страната членка в злато, в щатски 
долари или във валутата, необходима за 
погасяване на задълженията на банката 
за целта, с оглед на която е отправено 
искането за плащане;
(iii) когато страна членка извършва пла-
щания в някаква валута съгласно т. (i) и 
(ii) по-горе, тези плащания следва да бъдат 
извършвани в размер, равен по стойност 
на задължението на съответната страна 
членка по искането за плащане; това задъл­
жение представлява пропорционална част 
от записания основен капитал на банката, 
така както е определено и формулирано в 
раздел 2 на този член.
Раздел 8. Срок за плащане на вноските за 
акциите
(а) Дължимите в злато или щатски долари
два процента върху всяка акция по раздел 7 (i) 
на този член се заплащат в срок от шестдесет 
дни от датата, на която банката е започнала 
своята дейност, при условие че: 
(i) всяка страна членка – учредител на 
банката, столицата на която е територия, 
пострадала от вражеска окупация или 
враждебни действия по време на тази 
война, има право да отложи плащането 
на половин процент до пет години след 
посочената дата;
(ii) страна членка – учредител, която не
е в състояние да извърши подобно пла­
щане поради факта, че не е възстановила 
владението си върху своя златен резерв, 
който все още е завладян или замразен 
вследствие на войната, може да отложи 
цялостното плащане до такава дата, как­
вато банка определи.
(б) Останалата част от цената на всяка 
акция, дължима съгласно раздел 7 (i) на този 
член, се заплаща както и когато банката 
отправи искане за плащане при условие, че: 
(i) банката е длъжна в срок от една година
от започване на своята дейност да отправи 
искане за плащане на не по-малко от осем 
процента от цената за акция в допълнение 
към заплащането на посочените в буква 
(а) по-горе два процента;
(ii) не може да бъде отправяно искане за
плащане на повече от пет процента от 
цената за акция през който и да било 
тримесечен период.
Раздел 9. Поддържане стойността на опре­
делени валутни авоари на банката
(а) Винаги когато (i) номиналната стойност 
на валутата на страна членка бъде намалена 
или (ii) обменната стойност на валутата на 
страна членка, по мнение на банката, е обез­
ценена до значителна степен на територията 
на съответната страна членка, последната се 
задължава да заплати на банката в разумен 
срок допълнителна сума в своята собствена 
валута, достатъчна за поддържане на стой­
ността такава, каквато е била към момента 
на първоначалното записване, на сумата във 
валутата на съответната страна членка, която 
е внесена в банката и се състои от първона­
чално заплатената от страната членка в полза 
на банката валута съгласно член II, раздел 7 
(i), от валутата, посочена в член IV, раздел 
2 (б), или от каквато и да е допълнителна 
валута, предоставена съгласно разпоредбите 
на тази алинея, и която сума не е била обрат­
но изкупена от страната членка срещу злато 
или срещу валутата на която и да е страна 
членка, приемлива за банката.
(б) Винаги когато номиналната стойност 
на валутата на страна членка се повиши, 
банката за задължава да върне на такава 
страна членка в приемлив срок сума в нейната 
валута, равна на увеличението в стойността 
на сумата на тази валута, както е описано в 
буква (a) по-горе.
(в) Банката може да се откаже от правата 
си във връзка с разпоредбите на предходните 
алинеи в случаите, когато от страна на Меж­
дународния валутен фонд бъде извършена 
унифицирана пропорционална промяна в но­
миналните стойности на валутите на всички 
нейни страни членки.
Раздел 10. Ограничение върху разпорежда­
нето с акции
Акциите не могат да бъдат давани в залог 
или обременявани с тежести по какъвто и 
да било начин и подлежат на прехвърляне 
единствено в полза на банката.
Ч л е н  I І І
Общи разпоредби, отнасящи се до заемите 
и гаранциите
Раздел 1. Използване на ресурсите
(а) Ресурсите и услугите на банката се 
използват изключително в полза на страните 
членки при справедливо разглеждане както 
на проекти за развитие, така и на проекти за 
възстановяване.